text: БОМБА! ШОК! ДРАМА! Либералите не са това, което са | Блогът на Калин Каменов
  БОМБА! ШОК! ДРАМА! Либералите не са това, което са
  Posted on September 9, 2015 by Калин Каменов — 1 Comment ↓
  Тези дни се забавлявах с напъните на разни хора да хвърлят бомби, димки и фишеци по мой адрес. Темата – някакви недомислени обвинения относно адресната ми регистрация във Враца. Обвиненията са достатъчно смешни и бях преценил да ги подмина с усмивка. Темата бе приключила за мен, когато тази сутрин се натъкнах на нещо много притеснително.
  В сайта liberalen-alians.com (все още нямам официална информация на кого е) бяха препечатали "новината" за адресната ми регистрация от уважавания врачански сайт tribali.info. Тъкмо да затворя страницата и ми направи впечатление, че колегите либерали са публикували копие на заявлението ми за адресна регистрация…но без да скрият моите лични данни.
  Учудих се как така либералите разполага с оригиналната картинка, която tribali.info публикува със зачеркнати с черно лични данни.
  Погледнах още по-внимателно и се оказа, че статията в сайта на алианса (който уж цитира tribali.info) е публикувана преди "оригинала" в Tribali.info. Медията публикува в 10.15 на 8 септември, а либералните още в 07:48.
  Всеки разумен човек ще остане с впечатлението, че tribali.info копира сайта на Либерален алианс, макар да се твърди обратното. И въпросният документ с мои лични данни (друг е въпросът, дали това изобщо е оригиналното ми заявление) всъщност е бил в ръцете на либералите…които го пускат по медиите. И само благодарение на журналистическата етика на г-н Бузов от tribali.info, целият град все още не се е сдобил с личните ми данни.
  1. Някой го е страх, но това не е толкова интересно.
  2. Този някой очевидно работи в Общината и заедно с либералния алианс търси начин да очерни името ми.
  3. Най-важното, е че някой топ "либерал" на Враца има нерегламентиран и неограничен достъп до документи във врачанската администрация, и никой в този град не е защитен. На кого ще му извадят личните данни, на кого Нотариалния акт…всичко може да попадне в нечии нечисти ръце. НЯМА КОНТРОЛ!
  ОБЩИНАТА Е РАЗГРАДЕН ДВОР!
  P.S. В сайта liberalen-alians.com има два празни все още раздела – "ЗА НАС" и "ПРЕДИЗБОРНА ПРОГРАМА". Съвсем скоро ще разберем, кой политически опонент чак толкова се притеснява от завръщането ми във Враца.
  P.S.2 Честит 9-ти септември…….
  This entry was posted in Враца, Медии and tagged Враца, компромат, Либерален Алианс, медии, Община Враца, Разграден двор by Калин Каменов. Bookmark the permalink.
  One thought on "БОМБА! ШОК! ДРАМА! Либералите не са това, което са"
  Batko on September 11, 2015 at 10:04 am said:
  Ами като гледам, господинът Банчев има достъп до информация и това се нарича злоупотреба с лични данни. Пък това вече си е подсъдно – във всички случаи си трябва сигнал до прокуратурата.